21

[image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«17» сакавіка 2022 г.
	       № 26
	                          г. Масква



Аб унясенні змяненняў у Правілы правядзення даследаванняў (выпрабаванняў) з мэтай ацэнкі біялагічнага дзеяння 
медыцынскіх вырабаў

У адпаведнасці з пунктам 2 артыкула 31 Дагавора аб Еўразійскім эканамічным саюзе ад 29 мая 2014 года, пунктамі 4 і 5 артыкула 4 Пагаднення аб адзіных прынцыпах і правілах абарачэння медыцынскіх вырабаў (вырабаў медыцынскага прызначэння і медыцынскай тэхнікі) у рамках Еўразійскага эканамічнага саюза ад 23 снежня 2014 года, пунктамі 105 і 106 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Правілы правядзення даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў, зацверджаныя Рашэннем Савета Еўразійскай эканамічнай камісіі ад 16 мая 2016 г. № 38 (далей – Правілы), змяненні згодна з дадаткам.


2. Устанавіць, што:
правядзенне даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў у адпаведнасці з грамадзянска-прававым дагаворам, заключаным з упаўнаважанай арганізацыяй, якая мае права праводзіць такія даследаванні (выпрабаванні), да дня ўступлення гэтага Рашэння ў сілу, ажыццяўляецца ў адпаведнасці з Правіламі ў рэдакцыі, якая дзейнічала на момант заключэння гэтага дагавора;
пратаколы даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў, выдадзеныя па форме, прадугледжанай дадаткам да Правіл у рэдакцыі, якая дзейнічала на момант заключэння грамадзянска-прававога дагавора, прымаюцца для рэгістрацыі медыцынскіх вырабаў у рамках Еўразійскага эканамічнага саюза.
3. Гэта рашэнне ўступае ў сілу па сканчэнні 180 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук







ДАДАТАК
да Рашэння Савета
Еўразійскай эканамічнай камісіі
ад 17 сакавіка 2022 г. № 26 



ЗМЯНЕННІ,
якія ўносяцца ў Правілы правядзення даследаванняў (выпрабаванняў) з мэтай ацэнкі біялагічнага дзеяння 
медыцынскіх вырабаў

Правілы выкласці ў наступнай рэдакцыі:

«ЗАЦВЕРДЖАНЫ
Рашэннем Савета 
Еўразійскай эканамічнай камісіі
ад 16 мая 2016 г. № 38
(у рэдакцыі Рашэння Савета 
Еўразійскай эканамічнай камісіі
ад 17 сакавіка 2022 г. № 26)

ПРАВІЛЫ
правядзення даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў

I. Агульныя палажэнні
1. Гэтыя Правілы ўстанаўліваюць у рамках Еўразійскага эканамічнага саюза (далей – Саюз) парадак правядзення даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў для рэгістрацыі (далей – даследаванні (выпрабаванні)), уключаючы патрабаванні да ўпаўнаважаных арганізацый, якія маюць права праводзіць даследаванні (выпрабаванні) (далей – упаўнаважаныя арганізацыі).
2. Для мэт гэтых Правіл выкарыстоўваюцца паняцці, якія азначаюць наступнае:
«катэгорыя медыцынскага вырабу» – класіфікацыйная прыкмета медыцынскага вырабу, вызначаная пры выбары метадаў ацэнкі біялагічнага дзеяння медыцынскага вырабу ў залежнасці ад групы, віду і працягласці кантакту медыцынскага вырабу;
«матэрыял» – сінтэтычны або прыродны палімер, метал, сплаў, кераміка ці іншы нежыццяздольны матэрыял, уключаючы нежыццяздольную біялагічную тканку (якая не мае патэнцыялу для метабалізму або размнажэння), што прымяняюцца ў якасці медыцынскага вырабу або яго часткі;
«узор медыцынскага вырабу» – выраб або яго рэпрэзентатыўная частка, якія непасрэдна падвяргаюцца даследаванню (выпрабаванню);
«тыпавы ўзор медыцынскага вырабу» – узор, выбраны з групы медыцынскіх вырабаў, якія адносяцца да адной катэгорыі, выраблены адным вытворцам па адзінай тэхнічнай дакументацыі і маюць аднолькавы склад (матэрыял), сферу і ўмовы прымянення. Пры гэтым выбарка тыпавых узораў па складзе медыцынскіх вырабаў павінна адлюстроўваць усю сукупнасць групы аднародных медыцынскіх вырабаў з улікам адрозненняў ва ўласцівасцях медыцынскіх вырабаў асобных мадэляў (марак) у гэтай групе.
Іншыя паняцці, якія выкарыстоўваюцца ў гэтых Правілах, прымяняюцца ў значэннях, вызначаных актамі органаў Саюза ў сферы абарачэння медыцынскіх вырабаў.
3. Даследаванні (выпрабаванні) праводзяцца з мэтай устанаўлення адпаведнасці медыцынскага вырабу агульным патрабаванням бяспекі і эфектыўнасці медыцынскіх вырабаў, патрабаванням да іх маркіроўкі і эксплуатацыйнай дакументацыі на іх, зацверджаных Рашэннем Савета Еўразійскай эканамічнай камісіі 
ад 12 лютага 2016 г. № 27 (далей – Агульныя патрабаванні).
4. Пры правядзенні даследаванняў (выпрабаванняў) прымяняюцца патрабаванні стандартаў, уключаных у пералік стандартаў, у выніку прымянення якіх на добраахвотнай аснове поўнасцю або часткова забяспечваецца захаванне адпаведнасці медыцынскіх вырабаў Агульным патрабаванням, а таксама метады (методыкі) даследаванняў (выпрабаванняў), атэставаныя (валідзіраваныя) і зацверджаныя ў адпаведнасці з заканадаўствам дзяржавы – члена Саюза (далей – дзяржава-член).
5. Даследаванні (выпрабаванні) праводзяцца ў выбраных заяўнікам выпрабавальных лабараторыях (цэнтрах), звесткі аб якіх уключаны ў Адзіны рэестр упаўнаважаных арганізацый, якія маюць права праводзіць даследаванні (выпрабаванні) медыцынскіх вырабаў з мэтай іх рэгістрацыі (далей – рэестр упаўнаважаных арганізацый).
Фарміраванне і вядзенне рэестра ўпаўнаважаных арганізацый ажыццяўляюцца Еўразійскай эканамічнай камісіяй (далей – Камісія) у адпаведнасці з Парадкам фарміравання і вядзення інфармацыйнай сістэмы ў сферы абарачэння медыцынскіх вырабаў, зацверджаным Рашэннем Савета Еўразійскай эканамічнай камісіі ад 12 лютага 2016 г. № 30, на аснове звестак, якія прадстаўляюцца органамі дзяржаўнай улады дзяржаў-членаў, упаўнаважанымі на ажыццяўленне і (або) каардынацыю дзейнасці ў сферы абарачэння медыцынскіх вырабаў (далей –упаўнаважаныя органы), з выкарыстаннем сродкаў інтэграванай інфармацыйнай сістэмы Саюза.
6. Даследаванні (выпрабаванні) праводзяцца ў дачыненні да медыцынскіх вырабаў і (або) прылад да іх, якія прама або апасродкавана кантактуюць з паверхняй цела чалавека, яго слізістымі абалонкамі, унутранымі асяроддзямі арганізма, для якіх указанае ўзаемадзеянне (кантакт) з’яўляецца неабходным для выканання іх функцыі.
7. Вынікі даследаванняў (выпрабаванняў) лічацца адмоўнымі ў выпадку, калі прадстаўленыя ўзоры (узор) медыцынскага вырабу не адпавядаюць патрабаванням бяспекі.
8. Упаўнаважаная арганізацыя, якая праводзіць даследаванні (выпрабаванні), а таксама спецыялісты гэтай арганізацыі, якія праводзяць даследаванні (выпрабаванні), не могуць знаходзіцца з вытворцам медыцынскага вырабу, яго ўпаўнаважаным прадстаўніком або іншымі зацікаўленымі ў выніках даследаванняў (выпрабаванняў) асобамі ў адносінах, якія ўплываюць на іх бесстароннасць.
Камерцыйны, фінансавы або іншы ціск, які ставіць бесстароннасць упаўнаважанай арганізацыі, што праводзіць даследаванні (выпрабаванні), пад пагрозу, не дапускаецца.
II. Парадак правядзення даследаванняў (выпрабаванняў)
9. Даследаванні (выпрабаванні) уключаюць у сябе:
а) вызначэнне санітарна-хімічных паказчыкаў;
б) ацэнку біялагічнага дзеяння ва ўмовах in vitro і in vivo. Ацэнцы падлягаюць віды біялагічнага дзеяння зыходзячы з катэгорыі медыцынскага вырабу;
в) мікрабіялагічныя даследаванні (выпрабаванні).
10. Для правядзення даследаванняў (выпрабаванняў) заяўнік падае ва ўпаўнаважаную арганізацыю заяўку, якая ўтрымлівае наступную інфармацыю:
а) найменне медыцынскага вырабу;
б) найменне заяўніка, яго месца знаходжання (адрас юрыдычнай асобы) – для юрыдычнай асобы або прозвішча, імя, імя па бацьку (пры наяўнасці), месца жыхарства – для фізічнай асобы, зарэгістраванай у якасці індывідуальнага прадпрымальніка, звесткі аб дзяржаўнай рэгістрацыі юрыдычнай асобы або фізічнай асобы ў якасці індывідуальнага прадпрымальніка, а таксама кантактныя даныя заяўніка (нумар тэлефона, адрас электроннай пошты);
в) найменне вытворцы, яго месца знаходжання (адрас юрыдычнай асобы) – для юрыдычнай асобы або прозвішча, імя, імя па бацьку (пры наяўнасці), месца жыхарства – для фізічнай асобы, зарэгістраванай у якасці індывідуальнага прадпрымальніка;
г) звесткі аб вытворчай пляцоўцы (вытворчых пляцоўках) – найменне юрыдычнай асобы або прозвішча, імя, імя па бацьку (пры наяўнасці) фізічнай асобы, зарэгістраванай у якасці індывідуальнага прадпрымальніка, а таксама адрас месца ажыццяўлення дзейнасці;
д) ідэнтыфікацыйныя прыкметы ўзору медыцынскага вырабу (марка, мадэль, маса, аб’ём, дата вытворчасці (вырабу), тэрмін годнасці (тэрмін службы), каталожны нумар, заводскі (серыйны) нумар (нумар серыі, партыі (лота)) і інш. (калі прымяняльна);
е) клас патэнцыяльнай рызыкі прымянення медыцынскага вырабу, які вызначаецца ў адпаведнасці з Правіламі класіфікацыі медыцынскіх вырабаў у залежнасці ад патэнцыяльнай рызыкі прымянення, зацверджанымі Рашэннем Калегіі Еўразійскай эканамічнай камісіі ад 22 снежня 2015 г. № 173;
ж) прызначэнне і сфера прымянення медыцынскага вырабу.
11. Да заяўкі прыкладаюцца наступныя дакументы:
эксплуатацыйная дакументацыя і тэхнічная дакументацыя (тэхнічны файл) на медыцынскі выраб, у тым ліку рабочыя чарцяжы, табліцы і схемы, неабходныя для правядзення даследаванняў (выпрабаванняў). Патрабаванні да зместу тэхнічнага файла на медыцынскі выраб устаноўлены дадаткам № 3 да Правіл правядзення клінічных і клініка-лабараторных выпрабаванняў (даследаванняў) медыцынскіх вырабаў, зацверджаных Рашэннем Савета Еўразійскай эканамічнай камісіі ад 12 лютага 2016 г. № 29, на медыцынскі выраб для дыягностыкі in vitro – дадаткам № 5 да Патрабаванняў да ўкаранення, падтрымання і ацэнкі сістэмы менеджменту якасці медыцынскіх вырабаў у залежнасці ад патэнцыяльнай рызыкі іх прымянення, зацверджаных Рашэннем Савета Еўразійскай эканамічнай камісіі 
ад 10 лістапада 2017 г. № 106;
дакументы, якія ўтрымліваюць даныя аб маркіроўцы і ўпакоўцы медыцынскага вырабу (поўнакаляровыя макеты ўпаковак і этыкетак);
пералік стандартаў, якім адпавядае медыцынскі выраб, а таксама метадаў (методык) даследаванняў (выпрабаванняў), атэставаных (валідзіраваных) і зацверджаных у адпаведнасці з заканадаўствам дзяржавы-члена;
копіі пратаколаў даследаванняў (выпрабаванняў) медыцынскага вырабу і (або) матэрыялаў, з якіх выраблены медыцынскі выраб і (або) прылады да яго, якія праведзены ў іншых упаўнаважаных арганізацыях і пацвярджаюць адпаведнасць медыцынскага вырабу Агульным патрабаванням, і (або) пратаколаў уласных даследаванняў (выпрабаванняў) медыцынскага вырабу (пры наяўнасці);
дакументы, якія змяшчаюць звесткі аб лекавых сродках у саставе медыцынскага вырабу, іх саставе, колькасці, аб сумяшчальнасці лекавага сродку з медыцынскім вырабам (пры наяўнасці ў саставе медыцынскага вырабу лекавых сродкаў);
дакументы, якія змяшчаюць звесткі аб матэрыялах (у тым ліку аб саставе, марках і вытворцах матэрыялаў, наяўнасці дэзынфектантаў, біялагічна актыўных рэчываў, біяклетачных прадуктаў, нанаматэрыялаў), з якіх выраблены медыцынскі выраб і (або) прылады да яго, а таксама дакументы, якія пацвярджаюць іх адпаведнасць заяўленым характарыстыкам;
іншыя дакументы, якія пацвярджаюць адпаведнасць медыцынскага вырабу Агульным патрабаванням (пры наяўнасці).
У выпадку, калі дакументы складзены на замежнай мове, да іх прыкладаецца пераклад на рускую мову, завераны ў парадку, устаноўленым заканадаўствам дзяржавы-члена, на тэрыторыі якой праводзяцца даследаванні (выпрабаванні).
12. Упаўнаважаная арганізацыя на працягу 10 працоўных дзён з даты падачы заяўкі, указанай у пункце 10 гэтых Правіл, праводзіць аналіз гэтай заяўкі і прыкладзеных да яе дакументаў і прымае рашэнне аб магчымасці (немагчымасці) правядзення даследаванняў (выпрабаванняў).
13. У выпадку прыняцця рашэння аб магчымасці правядзення даследаванняў (выпрабаванняў) упаўнаважаная арганізацыя заключае з заяўнікам адпаведны дагавор.
14. У выпадку прыняцця рашэння аб немагчымасці правядзення даследаванняў (выпрабаванняў) упаўнаважаная арганізацыя паведамляе ў пісьмовай форме заяўніку аб адмове ў правядзенні даследаванняў (выпрабаванняў) (з указаннем прычын), а таксама вяртае заяўніку арыгіналы дакументаў, прыкладзеныя да заяўкі.
15. У ходзе правядзення даследаванняў (выпрабаванняў) упаўнаважаная арганізацыя супрацоўнічае з заяўнікам у сувязі з выконваемай работай.
16. Пры заключэнні дагавора на правядзенне даследаванняў (выпрабаванняў):
а) вызначаецца катэгорыя медыцынскага вырабу;
б) распрацоўваецца ўпаўнаважанай арганізацыяй сумесна з заяўнікам праграма даследаванняў (выпрабаванняў);
в) узгадняецца з заяўнікам і зацвярджаецца кіраўніком упаўнаважанай арганізацыі праграма даследаванняў (выпрабаванняў).
17. Даследаванні (выпрабаванні) праводзяцца на ўзорах медыцынскага вырабу, прадстаўленых заяўнікам у адпаведнасці з праграмай даследаванняў (выпрабаванняў).
Адбор узораў медыцынскага вырабу для правядзення даследаванняў (выпрабаванняў) ажыццяўляецца ў адпаведнасці з правіламі, пэўнымі стандартамі або атэставанымі (валідзіраванымі) метадамі (методыкамі) даследаванняў (выпрабаванняў).
18. Адбор узораў медыцынскага вырабу ажыццяўляецца заяўнікам або па яго даручэнні ўпаўнаважанай арганізацыяй у прысутнасці заяўніка.
У выпадку калі адбор узораў медыцынскага вырабу ажыццяўляецца заяўнікам, вынікі адбору афармляюцца актам прыёму-перадачы ўзораў медыцынскага вырабу.
У выпадку, калі адбор узораў медыцынскага вырабу ажыццяўляецца ўпаўнаважанай арганізацыяй па даручэнні заяўніка, вынікі адбору афармляюцца актам адбору ўзораў медыцынскага вырабу.
19. На ўсіх этапах захоўвання, транспартавання і падрыхтоўкі да даследаванняў (выпрабаванняў) адабраных узораў медыцынскага вырабу павінны выконвацца патрабаванні, устаноўленыя ў эксплуатацыйных дакументах на медыцынскі выраб.
20. Пры наяўнасці групы аднародных медыцынскіх вырабаў, указаных у праграме даследаванняў (выпрабаванняў), дапускаецца правядзенне даследаванняў (выпрабаванняў) на тыпавых узорах медыцынскіх вырабаў.
У выпадку правядзення даследаванняў (выпрабаванняў) на тыпавых узорах у пратаколе даследаванняў (выпрабаванняў) робіцца адпаведны запіс.
21. Даследаванні (выпрабаванні) уключаюць у сябе наступныя этапы:
а) аналіз дакументаў, указаных у пункце 11 гэтых Правіл;
б) карэкціроўка праграмы даследаванняў (выпрабаванняў) (пры неабходнасці);
в) атрыманне стандартных узораў (пры неабходнасці);
г) адбор або атрыманне ўзораў медыцынскага вырабу і іх ідэнтыфікацыя на аснове прадстаўленых заяўнікам даных;
д) правядзенне даследаванняў (выпрабаванняў) медыцынскага вырабу, прадугледжаных праграмай даследаванняў (выпрабаванняў);
е) афармленне і выдача заяўніку пратакола даследаванняў (выпрабаванняў) па форме згодна з дадаткам і праграмы даследаванняў (выпрабаванняў).
22. Даследаванні (выпрабаванні) праводзяцца ўпаўнаважанай арганізацыяй на працягу 30 працоўных дзён з даты паступлення ўзораў медыцынскіх вырабаў ва ўпаўнаважаную арганізацыю ў адпаведнасці з праграмай даследаванняў (выпрабаванняў) пры ўмове аплаты заяўнікам работ, якія выконваюцца ўпаўнаважанай арганізацыяй у адпаведнасці з заключаным дагаворам. Тэрмін правядзення даследаванняў (выпрабаванняў) можа быць прадоўжаны ў выпадках, калі больш працяглы тэрмін прадугледжаны метадам (методыкай) даследаванняў (выпрабаванняў).
23. Вынікі кожнага даследавання (выпрабавання) або серыі даследаванняў (выпрабаванняў), праведзеных упаўнаважанай арганізацыяй, павінны быць сфармуляваны дакладна, выразна, недвухсэнсоўна і аб’ектыўна.
24. У пратаколе даследаванняў (выпрабаванняў) прыводзяцца звесткі аб метадах (методыках) даследаванняў (выпрабаванняў) для кожнага вызначанага паказчыка з указаннем рэквізітаў адпаведных дакументаў (для метадаў (методык) даследаванняў (выпрабаванняў), апісаных у стандартах, указваюцца адпаведныя пункты стандартаў).
25. Дакументы, якія датычацца правядзення даследаванняў (выпрабаванняў), захоўваюцца ўпаўнаважанай арганізацыяй у сістэматызаваным выглядзе на працягу тэрміну, устаноўленага заканадаўствам дзяржавы-члена.

III. Патрабаванні да ўпаўнаважаных арганізацый і парадак 
ацэнкі іх адпаведнасці ўказаным патрабаванням
26. Уключэнне выпрабавальнай лабараторыі (цэнтра) у рэестр упаўнаважаных арганізацый ажыццяўляецца пры яе адпаведнасці наступным крытэрыям:
а) наяўнасць рэгістрацыі выпрабавальнай лабараторыі (цэнтра) або арганізацыі, у склад якой уваходзіць выпрабавальная лабараторыя (цэнтр), у якасці юрыдычнай асобы на тэрыторыі дзяржавы-члена ў адпаведнасці з яе заканадаўствам;
б) наяўнасць дзеючай акрэдытацыі выпрабавальнай лабараторыі (цэнтра) у нацыянальнай сістэме акрэдытацыі дзяржавы-члена;
в) наяўнасць у сферы акрэдытацыі выпрабавальнай лабараторыі (цэнтра) медыцынскіх вырабаў і (або) груп аднародных медыцынскіх вырабаў, а таксама відаў і метадаў даследаванняў (выпрабаванняў);
г) наяўнасць сістэмы менеджменту якасці і выкананне выпрабавальнай лабараторыяй (цэнтрам) патрабаванняў сістэмы менеджменту якасці, устаноўленых у інструкцыі па якасці выпрабавальнай лабараторыі (цэнтра);
д) наяўнасць нарматыўных прававых актаў, дакументаў у сферы стандартызацыі, правіл і метадаў (методык) даследаванняў (выпрабаванняў) і вымярэнняў, у тым ліку правіл адбору ўзораў (проб), і іншых дакументаў у сферы акрэдытацыі выпрабавальнай лабараторыі (цэнтра), а таксама выкананне выпрабавальнай лабараторыяй (цэнтрам) патрабаванняў гэтых дакументаў;
е) наяўнасць у спецыяліста (спецыялістаў) выпрабавальнай лабараторыі (цэнтра), які непасрэдна выконвае работы па даследаваннях (выпрабаваннях):
вышэйшай адукацыі, або сярэдняй прафесійнай адукацыі, або дадатковай прафесійнай адукацыі па профілі, адпавядаючым сферы акрэдытацыі;
вопыту работы, звязанай з даследаваннямі (выпрабаваннямі), вымярэннямі ў сферы акрэдытацыі, указанай у рэестры акрэдытаваных асоб, не менш за 2 гады.
27. Выпрабавальная лабараторыя (цэнтр) падае ва ўпаўнаважаны орган заяўку аб уключэнні ў рэестр упаўнаважаных арганізацый.
Да заяўкі прыкладаюцца дакументы, якія пацвярджаюць адпаведнасць выпрабавальнай лабараторыі (цэнтра) крытэрыям, указаным у пункце 26 гэтых Правіл.
У заяўцы ўказваецца інфармацыя аб медыцынскіх вырабах і (або) аднародных групах медыцынскіх вырабаў, а таксама аб відах і метадах даследаванняў (выпрабаванняў), якія ўключаны ў сферу яе акрэдытацыі і ў дачыненні да якіх выпрабавальная лабараторыя (цэнтр) падае заяўку.
28. Упаўнаважаны орган на працягу 10 працоўных дзён з даты атрымання ад выпрабавальнай лабараторыі (цэнтра) заяўкі аб уключэнні ў рэестр упаўнаважаных арганізацый разглядае ўказаную заяўку і паведамляе выпрабавальнай лабараторыі (цэнтру) аб прынятым рашэнні ў пісьмовай форме шляхам перадачы паведамлення асабіста пад роспіс яе прадстаўніку, або накіроўвае яго заказным паштовым адпраўленнем з паведамленнем аб уручэнні, або перадае яго ў электронным выглядзе па тэлекамунікацыйных каналах сувязі ці ў форме электроннага дакумента, падпісанага электронным лічбавым подпісам.
29. У выпадку прыняцця ўпаўнаважаным органам рашэння аб уключэнні выпрабавальнай лабараторыі (цэнтра) у рэестр упаўнаважаных арганізацый звесткі аб выпрабавальнай лабараторыі (цэнтры) накіроўваюцца ў Камісію з выкарыстаннем сродкаў інтэграванай інфармацыйнай сістэмы Саюза для ўнясення ў рэестр упаўнаважаных арганізацый, а таксама могуць размяшчацца на афіцыйным сайце ўпаўнаважанага органа ў інфармацыйна-тэлекамунікацыйнай сетцы «Інтэрнэт».
30. У выпадку неадпаведнасці выпрабавальнай лабараторыі (цэнтра) аднаму з крытэрыяў, указаных у пункце 26 гэтых Правіл, і прыняцця рашэння аб адмове ва ўключэнні выпрабавальнай лабараторыі (цэнтра) у рэестр упаўнаважаных арганізацый упаўнаважаны орган паведамляе выпрабавальнай лабараторыі (цэнтру) аб прычынах адмовы ў пісьмовай форме шляхам перадачы паведамлення асабіста пад роспіс яе прадстаўніку, або накіроўвае яго заказным паштовым адпраўленнем з паведамленнем аб уручэнні, або перадае яго ў электронным выглядзе па тэлекамунікацыйных каналах сувязі ці ў форме электроннага дакумента, падпісанага электронным лічбавым подпісам.
31. Абскарджванне рашэння ўпаўнаважанага органа ажыццяўляецца ў адпаведнасці з заканадаўствам дзяржавы-члена.
32. Захоўванне, сістэматызацыя і змяненне інфармацыі аб упаўнаважаных арганізацыях, а таксама абарона ад несанкцыянаванага доступу да яе забяспечваюцца ўпаўнаважанымі органамі.
33. Рэестр упаўнаважаных арганізацый публікуецца на інфармацыйным партале Саюза.
34. У выпадку змянення звестак, якія змяшчаюцца ў рэестры ўпаўнаважаных арганізацый, упаўнаважаная арганізацыя на працягу 30 каляндарных дзён (у выпадку змянення звестак аб статусе акрэдытацыі ўпаўнаважанай арганізацыі ў нацыянальнай сістэме акрэдытацыі дзяржавы-члена – на працягу 15 працоўных дзён) прадстаўляе ва ўпаўнаважаны орган заяўку аб унясенні змяненняў ва ўказаныя звесткі, а таксама дакументы, якія пацвярджаюць гэтыя змяненні.
35. Упаўнаважаны орган на працягу 10 працоўных дзён з даты прадстаўлення ўпаўнаважанай арганізацыяй заяўкі аб унясенні змяненняў у звесткі, якія змяшчаюцца ў рэестры ўпаўнаважаных арганізацый:
а) разглядае прадстаўленыя заяўку і дакументы, указаныя ў пункце 34 гэтых Правіл;
б) накіроўвае адпаведную інфармацыю ў Камісію з выкарыстаннем сродкаў інтэграванай інфармацыйнай сістэмы Саюза (у выпадку прыняцця ўпаўнаважаным органам рашэння аб унясенні змяненняў), а таксама можа размяшчаць яе на сваім афіцыйным сайце ў інфармацыйна-тэлекамунікацыйнай сетцы «Інтэрнэт»;
в) паведамляе ўпаўнаважанай арганізацыі аб прынятым рашэнні ў пісьмовым выглядзе шляхам перадачы паведамлення асабіста пад роспіс яе прадстаўніку, або накіроўвае яго заказным паштовым адпраўленнем з паведамленнем аб уручэнні, або перадае яго ў электронным выглядзе па тэлекамунікацыйных каналах сувязі ці ў форме электроннага дакумента, падпісанага электронным лічбавым подпісам.
36. Выключэнне звестак з рэестра ўпаўнаважаных арганізацый ажыццяўляецца ў наступных выпадках:
а) падача заявы аб выключэнні з рэестра ўпаўнаважаных арганізацый, падпісанага кіраўніком упаўнаважанай арганізацыі;
б) ліквідацыя выпрабавальнай лабараторыі (цэнтра) або арганізацыі, у склад якой уваходзіць выпрабавальная лабараторыя (цэнтр), у якасці юрыдычнай асобы ў адпаведнасці з заканадаўствам дзяржавы-члена або спыненне дзеяння акрэдытацыі ўпаўнаважанай арганізацыі ў нацыянальнай сістэме акрэдытацыі дзяржавы-члена;
в) выяўленне парушэнняў парадку правядзення даследаванняў (выпрабаванняў) органам, упаўнаважаным у адпаведнасці з заканадаўствам дзяржавы-члена, па выніках дзяржаўнага кантролю (нагляду), які ажыццяўляецца ім;
г) нясвоечасовае прадстаўленне або непрадстаўленне звестак і дакументаў, прадугледжаных пунктам 34 гэтых Правіл.
37. Упаўнаважаны орган на працягу 3 працоўных дзён з даты прыняцця рашэння аб выключэнні звестак з рэестра ўпаўнаважаных арганізацый забяспечвае прадстаўленне адпаведнай інфармацыі ў Камісію з выкарыстаннем сродкаў інтэграванай інфармацыйнай сістэмы Саюза.
38. Камісія на працягу 1 працоўнага дня з даты атрымання адпаведнай інфармацыі забяспечвае актуалізацыю рэестра ўпаўнаважаных арганізацый.
39. Прадастаўленне па запытах зацікаўленых асоб звестак аб упаўнаважаных арганізацыях ажыццяўляецца ўпаўнаважанымі органамі ў адпаведнасці з заканадаўствам дзяржаў-членаў.



ДАДАТАК
да Правіл правядзення
даследаванняў (выпрабаванняў)
з мэтай ацэнкі біялагічнага
дзеяння медыцынскіх вырабаў

  
[bookmark: Par234]ФОРМА
пратакола даследаванняў (выпрабаванняў) з мэтай ацэнкі біялагічнага дзеяння медыцынскага вырабу

___________________________________________________________
(найменне выпрабавальнай лабараторыі (цэнтра))
___________________________________________________________
(звесткі аб акрэдытацыі выпрабавальнай лабараторыі (цэнтра):
нумар, тэрмін дзеяння акрэдытацыі (атэстата акрэдытацыі)) ___________________________________________________________
(адрас і нумар тэлефона выпрабавальнай лабараторыі (цэнтра))

ЗАЦВЯРДЖАЮ
Кіраўнік выпрабавальнай
лабараторыі (цэнтра)

________   ____________________
   (подпіс)              (прозвішча, ініцыялы)
«__» _______________ 20__ г.
(дата)

М.П.



ПРАТАКОЛ 
даследаванняў (выпрабаванняў) з мэтай ацэнкі
біялагічнага дзеяння медыцынскага вырабу
№ _______

Звесткі аб медыцынскім вырабе:
____________________________________________________________
(найменне, марка, мадэль, каталожны нумар (пры наяўнасці), 
прызначэнне і сфера прымянення)

Матэрыялы медыцынскага вырабу і прылад да яго (пры наяўнасці), якія кантактуюць з арганізмам чалавека:
____________________________________________________________
Звесткі аб узоры (узорах) медыцынскага вырабу:
______________________________________________________________
(колькасць, ідэнтыфікацыйныя прыкметы (марка, мадэль, маса, аб’ём, дата вырабу, тэрмін годнасці (тэрмін службы), каталожны нумар, заводскі (серыйны) нумар (нумар серыі, партыі (лота)) і інш. (калі прымяняльна)) 

Узор (узоры) медыцынскага вырабу з’яўляецца тыпавым узорам:
 ____так     ____не 

Звесткі аб заяўніку:
______________________________________________________________
(найменне, месца знаходжання (адрас юрыдычнай асобы) – для юрыдычнай асобы або прозвішча, імя, імя па бацьку (пры наяўнасці), месца жыхарства – для фізічнай асобы, зарэгістраванай у якасці індывідуальнага прадпрымальніка)

______________________________________________________________
(кантактныя даныя заяўніка (нумар тэлефона, адрас электроннай пошты))

Звесткі аб вытворцы:
___________________________________________________________
(найменне, месца знаходжання (адрас юрыдычнай асобы) – для юрыдычнай асобы або прозвішча, імя, імя па бацьку (пры наяўнасці), месца жыхарства – для фізічнай асобы, зарэгістраванай у якасці індывідуальнага прадпрымальніка) 

Звесткі аб вытворчай пляцоўцы (вытворчых пляцоўках): ______________________________________________________________
(найменне – для юрыдычнай асобы або прозвішча, імя, імя па бацьку (пры наяўнасці) – для фізічнай асобы, зарэгістраванай у якасці індывідуальнага прадпрымальніка, адрас месца ажыццяўлення дзейнасці)

Падстава для правядзення даследаванняў (выпрабаванняў):
____________________________________________________________

Звесткі аб адборы ўзору (узораў) медыцынскага вырабу, дата атрымання ўзору (узораў) медыцынскага вырабу:
__________________________________________________________

Стандарты, на адпаведнасць якім праведзены даследаванні (выпрабаванні):
_____________________________________________________________

Метады (методыкі) даследаванняў (выпрабаванняў):
___________________________________________________________
Месца правядзення даследаванняў (выпрабаванняў):
_____________________________________________________________

Дата пачатку правядзення даследаванняў (выпрабаванняў):
«__» __________ 20__ г.

Дата заканчэння правядзення даследаванняў (выпрабаванняў):
«__» __________ 20__ г.

Вывад: прадстаўленыя ўзоры медыцынскага вырабу
______________________________________________________________
(адпавядаюць, не адпавядаюць патрабаванням – указаць патрэбнае)

Прадстаўленыя дакументы:
_____________________________________________________________
(найменне, копія або арыгінал дакумента – указаць патрэбнае, колькасць старонак)

Вынікі, атрыманыя ад заяўніка, іншых упаўнаважаных арганізацый або знешніх пастаўшчыкоў:
______________________________________________________________

Пералік выкарыстаных сродкаў вымярэння, выпрабавальнага абсталявання:
______________________________________________________________


Вынікі даследаванняў (выпрабаванняў):

Табліца № ___ 

	№ п/п
	Дакумент, на адпаведнасць якому праведзена даследаванне (выпрабаванне)
(пункт дакумента)
	Найменне паказчыка 
і (або) патрабавання дакумента
	Метад даследа-вання
(выпра-бавання)
	Вынікі даследавання
[bookmark: _GoBack](выпрабавання)1   
	Умовы
правядзення
даследавання (выпрабавання) (калі прымяняльна)2
	Вывад 

	1
	2
	3
	4
	5
	6
	7

	
	
	
	
	
	
	




___________________________
1 З указаннем адзінкі вымярэння, а таксама недакладнасці вымярэнняў (калі прымяняльна). Вынікі павінны адназначна суадносіцца з узорам медыцынскага вырабу, для якога яны атрыманы.
2 Тэмпература, вільготнасць, атмасферны ціск і інш.

Спецыяліст выпрабавальнай лабараторыі (цэнтра)
______________    ________________________
          (подпіс)                              (прозвішча, ініцыялы)


Дадатак. Фатаграфічныя выявы агульнага выгляду ўзораў медыцынскага вырабу з прыладамі, неабходнымі для яго прымянення па прызначэнні (пры наяўнасці), і іх маркіроўкі.

Заўвагі: 1. На апошнім лісце пратакола павінна быць указана наступная інфармацыя: 
«Вынікі даследаванняў (выпрабаванняў) адносяцца толькі да ўзораў медыцынскага вырабу, якія прайшлі выпрабаванні.
Поўнае або частковае перадрукоўванне гэтага пратакола без дазволу выпрабавальнай лабараторыі (цэнтра) забараняецца.».
2. У калонтытуле пратакола ўказваецца інфармацыя, якая забяспечвае ўнікальную ідэнтыфікацыю пратакола, прасочвальнасць яго складнікаў, а таксама заканчэнне пратакола.».

____________

